**PODACI POVODOM OGLASA**

**ZA PRIJEM U SLUŽBU**

**NAMJEŠTENIKA U KOMUNALNOM POGONU -**

**POSEBNOJ ORGANIZACIJSKOJ JEDINICI U JEDINSTVENOM UPRAVNOM ODJELU OPĆINE VLADISLAVCI S MJESTOM RADA U VLADISLAVCIMA**

Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18 i 112/19 – u daljnjem tekstu: Zakon), pročelnica Jedinstvenog upravnog odjela Općine Vladislavci, raspisala je Oglas za prijem u službu na određeno vrijeme u Vlastiti komunalni pogon – posebnu organizacijsku jedinicu Općine Vladislavci

koji je objavljen na stranicama Hrvatskog zavoda za zapošljavanje, na internet stranici Općine Vladislavci [www.opcina-vladislavci.hr](http://www.opcina-vladislavci.hr) i na oglasnoj ploči Općine Vladislavci.

Rok za podnošenje prijave na natječaj je 8 dana od objave, odnosno do 19. ožujka 2025. godine

- 1 izvršitelj/ica na određeno vrijeme

te se sukladno navedenom kandidatima daju:

PODACI VEZANI UZ NATJEČAJ

Opis poslova radnog mjesta komunalni izvidnik

* košenje trave na zelenim površinama ispred objekata u vlasništvu Općine Vladislavci prema Planu košnje
* ručno čišćenje i uklanjanje snijega i leda s javnih prometnih površina
* održavanje funkcionalnosti objekata u vlasništvu Općine Vladislavci
* obavljanje i drugih poslova po nalogu pročelnika.

Podaci o plaći

Podaci o plaći sadržani su u Odluci o koeficijentima za obračun plaće službenika i namještenika Jedinstvenog upravnog odjela Općine Vladislavci („Službeni glasnik“ Općine Vladislavci broj 7/21 i 13/22).

Pravni izvori za pripremanje kandidata za testiranje

Način prethodne provjere znanja i sposobnosti kandidata

Pisani test iz općeg znanja

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.

Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera traje 60 minuta.

Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

* + koristiti se bilo kakvom literaturom odnosno bilješkama,
	+ koristiti mobitel ili druga komunikacijska sredstva,
	+ napuštati prostoriju u kojoj se provjera odvija,
	+ razgovarati sa ostalim kandidatima niti na bilo koji drugi način remetiti koncentraciju kandidata

Kandidati koji će se ponašati neprimjerno ili će prekršiti jedno od gore navedenih pravila biti će udaljeni sa testiranja, a njihov rezultat i rad Povjerenstvo neće bodovati.

Za pisano testiranje dodjeljuje se od 0,5 do 10 bodova. Smatra se da su kandidati položili ako su dobili najmanje 5 bodova. Kandidati koji su uspješno položili test, pristupit će razgovoru s Povjerenstvom (intervju).

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave. Rezultati intervjua boduju se na isti način kao i testiranje.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Izvješće o provedenom postupku i rang listi kandidata Povjerenstvo dostavlja pročelnici i pročelnica donosi rješenje o prijmu u službu izabranog kandidata, koje će biti dostavljeno svim kandidatima prijavljenim na natječaj, a koji su ispunili formalne uvjete natječaja.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Protiv rješenja o prijmu u službu izabranog kandidata, kandidat koji nije primljen u službu može podnijeti žalbu općinskom načelniku. Žalba odgađa izvršenje rješenja o prijmu u službu.

POZIV NA TESTIRANJE BITI ĆE OBJAVLJEN NAJMANJE 5 DANA PRIJE TESTIRANJA NA WEB STRANICI I OGLASNOJ PLOČI OPĆINE VLADISLAVCI.

POVJERENSTVO ZA PROVEDBU NATJEČAJA